《满江红》
清代·蒋敦复

第一江山，吊千古、英雄陈迹。凭阑处、秣陵秋远，广陵涛碧。

杯酒阑关天下事，笑谭早定风云策。想当年、高会此孙刘，都人杰。

瓜步垒，京口驿。天堑险，分南北。倚危楼一角，下临绝壁。

木叶横飞风雨至。剑花起舞鱼龙出。听大江、东去唱坡仙，铜琶裂。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。